披陈，绝去依附。边事兴，经略熊廷弼有边才，中朝党人忌其不附己也，群挤之。建中抗疏力言廷弼才可任，群臣不当以私斗误国事。衆益忌之。会内计，南科官年例当二人，其一以贿嘱免，竟罢建中归。随起大理寺评事，转礼部主事，未至官卒，年六十。着有《留垣谏草》藏于家。长子黄珙，崇祯八年贡士，癸未廷试，擢县令第一，遭闯难，间关归里，闭门着述，有《北征集》、《水阁孤吟》若干卷。珙子黄升，康熙丙辰成进士。